רקפת אמסלם

רקפת חנה אמסלם (נולדה ב-16 באוקטובר 1970) היא זמרת, פייטנית ויוצרת ישראלית. מאז תחילת פועלה, אמסלם שיתפה פעולה עם מוזיקאים רבים, אנשי דת ואנשי רוח. שרה בעברית, בערבית, בלאדינו ובמרוקאית ומופיעה ברחבי ישראל.

== קורות חיים ==
==== ילדות ותחילת הקריירה ====
רקפת אמסלם נולדה בחיפה להורים חיפאים ילידי ישראל ממוצא ספרדי ואשכנזי למשפחות בעלות שורשים מוזיקליים ענפים עם השפעות ממזרח וממערב: ספרד, מרוקו, פולין וצפת העתיקה. אמסלם היא נצר למשפחה מקובלת וידועה בצפת העתיקה - אשר עליה נמנית גם המשוררת והסופרת שושנה שבבו.

בגיל 12 החלה לימודי גיטרה ופיתוח קול וכנערה הופיעה כסולנית סופרן במסגרות בית ספר וחוגי דרמה ותיאטרון.

עם שחרורה מהצבא, עברה לתל אביב והמשיכה ללמוד פיתוח קול אצל המורה רחל הוכמן, למדה מוזיקה בבית הספר "קולות" בתל אביב, הופיעה בהופעה דוברת יידיש עם גדי יגיל בניהול המוזיקלי של המוזיקאי אילן שס וקיימה הופעות עם הרכבי ג'אז ובלוז במועדונים בתל אביב.

בנוסף, עבדה אמסלם על פרויקט אלבום ראשון עם המוזיקאי והגיטריסט שלמה מזרחי שכלל חומרים מקוריים בתחום הפופ והמוזיקה אתנית, ובמהלכו אף הקליטה עמו קטע ווקאלי לפסקול הסרט "שמעת על הפנתרים?" של הבמאי ניסים מוסק אודות חייהם ופועלם של תנועת הפנתרים השחורים בישראל.

בשנת 2005 למדה אמסלם כלי הקשה אצל שלמה בר ובמקביל הצטרפה לפעילות מוזיקלית חברתית רוחנית הנקראת "קהילות שרות" בניהולו המוזיקלי של הכנר והמוזיקאי ניצן חן רזאל, הכללה מפגשים שבועיים ללימוד פיוטים ממגוון עדות ישראל.

מאז המשיכה להגיע בעקביות למפגשי "קהילות שרות" שם שרו וחקרו מוזיקה שורשית מצפון אפריקה ומספרד, דבר שחיבר אותה אל המקורות והזהות מבית אמה.

==== קריירה כזמרת ויוצרת ====

בשנת 2010 אמסלם זימנה את אחיה המוזיקאי אורן שחר למפגשי הפיוט וביחד חברו יחדיו להקליט בשיתוף פעולה את דיסק הבכורה של אמסלם, הנקרא "יחד שבטי ישראל" הכולל בתוכו שמונה פיוטים ממגוון עדות ישראל (ידיד נפש, אודה לאל, אל מאד נעלה, אגדלך, יה אלי וגואלי). הדיסק הוקלט באולפני שוהם בראש פינה.

כיום רקפת מופיעה על במות ברחבי הארץ, בפסטיבלים ובאירועי פיוט בשיתופי פעולה עם אמנים מוכרים כגון שלמה בר, יאיר דלאל, איריס אליה כהן ועלמה זהר, ועובדת על האלבום השני שלה שיכלול חומרים מקוריים ברוח עולם הפיוט.

===== עשייה מוזיקלית - חברתית =====
בשנים האחרונות עוסקת אמסלם בהבאת עולם הפיוט, הנגשתו וחשיפתו לקהל הרחב דרך הופעות מוזיקליות, קליפים ודרך סדנה אותה פיתחה הנקראת "צו פיוט - זהות ותרבות בחברה הישראלית", המעלה לסדר היום נושאים כמו רב תרבותיות וחיפוש זהות, מקומה של המוזיקה בחיבורים חברתיים אוניברסליים, שירת נשים, תרבות מהגרים ועוד. את הסדנה מעבירה אמסלם דרך סיפורה האישי כבת למשפחה המשלבת מזרח ומערב.

== אלבומים ==
*יחד שבטי ישראל (2010)

== שיתופי פעולה והופעות ==
* שלמה בר - [http://www.pashbar.co.il/show.php?id=4526 בהופעות משותפות] ברחבי הארץ והפיוט "ידיד נפש" בלחן המרוקאי.
* [http://www.habama.co.il/Pages/Description.aspx?Subj=8&Area=1&ArticleID=28818 פסטיבל העוד בינלאומי 2017,] ירושלים - הפקת מקור "שירת הנשים" בשיתוף עם "אנדלוסית אלמוגרביה מעלות תרשיחא"
* [http://www.habama.co.il/Pages/Description.aspx?ArticleId=26351&Subj=8&Area=1 פסטיבל שירת הים 2016], גבעתיים
* [http://www.motke.co.il/index.php?idr=440&v=2&pid=176217 פסטיבל אישה 2016,] חולון
* [https://www.youtube.com/watch?v=H-7JExxPxDY ערב שירה מקודשת] 2016, חיפה - שיתוף פעולה עם אנסמבל הכנסייה המרונית
* מופע משותף עם איריס אליה כהן במופע פיוטי "[http://ycom.co.il/%D7%9E%D7%A4%D7%92%D7%A9-%D7%9B%D7%95%D7%9B%D7%91%D7%95%D7%AA-%D7%9E%D7%A7%D7%95%D7%9E%D7%99%D7%95%D7%AA/ שחרחורת לבי]"
* [https://www.yeruham.org.il/page.php?type=event&id=746 פסטיבל הפיוט 2015], ירוחם
* [http://www.habama.co.il/Pages/Event.aspx?Subj=3&Area=1&EventId=14374 דברי שיר 2015] - מופע נשים בהפקתה של חנה פתיה ובשיתוף עם עלמה זהר
* [http://www.habama.co.il/Pages/Description.aspx?Subj=1&Area=1&ArticleID=22986 תיקון גבול 2014,] שדרות - אירוע התנועה הרוחנית לשלום בשיתוף עם פרופסור חביבה פדיה
* [http://www.habama.co.il/Pages/Event.aspx?Subj=3&Area=1&EventId=20919 קונצרט ללא גבולות] בשיתוף עם יאיר דלאל
* נשים עושות שלום

== קישורים חיצוניים ==
* 

* מירי רחימי, [http://www.kikar.co.il/247970.html יוצרות במאמע: רקפת אמסלם "שרה גם ביידיש"], אתר כיכר השבת, 7 בדצמבר 2016
* 
* יונתן עשת, [https://tv.social.org.il/updates/39443 אוטוטו: עצרת סיום מאהל "צום איתן"] , אתר הטלוויזיה החברתית, 26 אוגוסט 2015
* רונן צומר, [http://ycom.co.il/%D7%9E%D7%AA%D7%97%D7%AA-%D7%9C%D7%A1%D7%9C%D7%A2-%D7%A6%D7%9E%D7%97%D7%94-%D7%A8%D7%A7%D7%A4%D7%AA/ מתחת לסלע צמחה רקפת], באתר YCOM חדשות מקומיות, 9 במאי 2003

קטגוריה:זמרות ישראליות
קטגוריה:זמרים ישראלים
קטגוריה:מוזיקאים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מבצעות פיוטים ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970